จริงหรือค่าตัว 50 ล้าน อั้ม เคลียร์สถานะไฮโซฟลุค-คืนดี แอมป์ (ชมคลิป)
อั้ม พัชราภา รับเปลี่ยนเบอร์เพราะขอโฟกัสเรื่องความรักมากขึ้น หลังจากที่ผ่านมาไม่ค่อยได้โฟกัส รับไปกินข้าว-ปล่อยปลากับ ไฮโซฟลุค วรวุฒิ ทายาทร้านเพชร ย้ำคุยกันในสถานะเพื่อน มีไปไหนมาไหนด้วยกันบ้าง ส่วน ต๊อด ศิณะ เจอกันที่งานแต่งปีที่แล้ว ส่วนตัวสนิทกับครอบครัวฝ่ายชาย ยัน แอมป์ พิธาน เป็นแค่เพื่อน ฝ่ายชายไม่ได้ตามง้อ เรื่องหมอดูทักว่าจะรีเทิร์นรักกับคนรักเก่า ยังตอบไม่ได้ เพราะไม่รู้อนาคตตัวเอง เผยทริปมัลดีฟส์ขนชุดว่ายน้ำไปเยอะ เพื่อประชันกับเพื่อนๆ ลั่นโสดแล้วทำอะไรก็ได้ ยิ้มรับคนตะลึงท่าสะพานโค้ง เปรยทริปหน้าเด็ดกว่านี้ ส่วนเรื่องถ่ายชุดว่ายน้ำคงไม่มีให้เห็นแน่นอน,ห่างหายไปจากงานอีเวนต์ให้นักข่าวสัมภาษณ์ไปนาน สำหรับนางเอกสาวซุปตาร์ อั้ม พัชราภา ไชยเชื้อ ที่ล่าสุดมีข่าวคราวของอั้มออกมาเป็นระยะๆ ตั้งแต่กลายเป็นโสด และในวันนี้กองทัพนักข่าวขนกันมาเต็ม กับงานเปิดตัว ดีแทค Super 4G ที่จัดขึ้น ณ ชั้น 1 สยามพารากอน ที่ได้ซุปตาร์อย่างอั้มมาเป็นพรีเซ็นเตอร์คนแรก งานนี้แว่วๆ ว่าค่าตัวพรีเซ็นเตอร์ของนางเอกสาวสูงถึง 50 ล้าน ซึ่งสาวอั้มพร้อมจะตอบทุกคำถามที่หลายคนสงสัยในงานงานนี้อีกด้วย,ค่าตัวพรีเซ็นเตอร์สูงมาก? ก็ตามปกติค่ะ ไม่ได้มากมาย เป็นปกติ (ยิ้ม) นานๆ จะรีบพรีเซ็นเตอร์ ต้องอลัง? ก็ดูที่เราชอบ เราใช้ เราเห็นมาตั้งแต่จำความได้ เห็นว่าได้เบอร์มาใหม่? เป็นเบอร์เกี่ยวกับว่าครอบคลุมทุกอย่าง เพราะที่ผ่านมาไม่เคยเน้นเรื่องความรัก ครั้งนี้เราเปลี่ยนแล้ว เน้นเรื่องความรัก (ยิ้ม) เพราะที่ผ่านมาเป็นการงาน การเงินค่ะ ครั้งนี้ก็มีการงานการเงิน และความรักค่ะ โฟกัสความรักมากขึ้น? ปกติไม่เคยขออะไร พอตอนนี้ 38 แล้วขอบ้างก็ดี ขอบ้างแล้วแหละ เปลี่ยนแล้วดีขึ้นมั้ย เข้ามาเยอะรึเปล่า? เพิ่งเปลี่ยนค่ะ ต้องค่อยๆ ดูไปเรื่อยๆ (ยิ้ม) เปลี่ยนแล้วหนุ่มๆ เข้ามาเยอะมั้ย? อั้มเพิ่งเปลี่ยนได้ไม่กี่วัน อะไรทำให้อั้มหันมาโฟกัสเรื่องความรัก? ก็ 38 แล้ว ถ้าไม่โฟกัสตอนนี้แล้วจะโฟกัสตอนไหน (ยิ้ม) เป็นคนเชื่อเรื่องตัวเลขมากแค่ไหน? จริงๆ ไม่ได้เชื่ออะไรมากแต่เห็นทุกคนเชื่อกัน ไม่เสียหายเนอะ ตามเค้าบ้าง หนุ่มๆ ที่รออยู่ ปีนี้อาจจะมีหวัง? ไม่รู้เหมือนกัน (ยิ้ม),มีหนุ่มๆ คนไหนมาวินมั้ย? ก็ไม่มีค่ะ มีคุยๆ กับใครบ้างมั้ย? ก็มีคุยๆ บ้าง กับฟลุคลูกเจ้าของร้านเพชรย่านทองหล่อ? ก็คุยเป็นพี่เป็นน้อง มีข่าวไปกินข้าวกัน? เหรอค่ะ เป็นปกติค่ะ ไปทานข้าวจริงค่ะ คนนี้คบหาดูใจอยู่ใช่มั้ย? ตรงประเด็นมากนะคะ (หัวเราะ) คือคุยๆ กับพี่เค้าอยู่ ไปทำบุญด้วยกัน? ใช่ค่ะ แต่จริงๆ ยังเป็นพี่เป็นน้อง ยังไม่มีอะไรคืบหน้าว่าจะอะไร ตอนนี้ยังว่างๆ โสดๆ คุยเรื่อยๆ จนกว่าจะเจอที่ใช่ถูกใจจริงๆ แล้วจะมาบอก แนวโน้มน่าจะโอเค? ไม่บอกได้มั้ยค่ะ ขอเป็นพี่เป็นน้องก่อน เพื่อนๆ เชียร์มั้ย? ไม่ทราบค่ะ ช่วงนี้ไม่ได้เจอใครเลย แฟนคลับก็ไม่ได้เจอ เจอกันบ่อยใช่มั้ยช่วงนี้? ก็มีเจอบ้าง,แนนน้องสาวหนิงแท็กรูปกับแอมป์มาให้? จริงๆ กับแอมป์ก็เป็นเพื่อนกันมาตั้งนานแล้ว ก็จะมีโคจรมาเจอกันบ้าง แอมป์ตามง้ออั้มอยู่? ไม่มีค่ะแอมป์ไม่ได้ง้อ เดี๋ยวเค้าเสียหายหมดค่ะ ก็ยังเป็นเพื่อนกันค่ะ เอ ศุภชัย อยากให้กลับมาคบกัน? ค่ะต่อให้ไม่ได้คบกันก็เป็นเพื่อนกันได้ค่ะ เพื่อนๆ เชียร์กัน? ทุกคนเค้าก็เชียร์แอมป์ เพราะแอมป์นิสัยดีน่ารัก ก็ดูๆ กันไปนะ ตอนนี้เจอก็คุยกัน? ค่ะ หนีกันไม่พ้นเพราะว่าเราเป็นเพื่อนๆ กัน อาจจะหายไปช่วงนึงก่อน โอกาสหน้าเราอาจจะได้คุยกันเป็นเพื่อนกันได้ค่ะ,ท่าสะพานโค้งที่มัลดีฟส์? โสด ทำอะไรก็ได้ (ยิ้ม) คนค่อนข้างฮือฮาเพราะว่าเราไม่ค่อยใส่ชุดว่ายน้ำ ใช่ค่ะ ชุดว่ายน้ำขนไปเยอะมาก จริงๆ มีเยอะกว่านี้อีกนะคะ แต่ไม่ได้ใส่ เหมือนเป็นคนนึงที่ไม่รับงานถ่ายแบบแล้ว? ทุกวันนี้ก็เห็นถ่ายฟรีอยู่แล้ว (หัวเราะ) คนมองว่า จะถ่ายชุดว่ายน้ำครั้งสุดท้ายรึเปล่า? ไม่สิ ยังไม่ตาย (หัวเราะ) ถ่ายสิ ปกติเราอยากทำอะไรก็ทำ เราไปกับเพื่อนๆ ก็สนุกสนานกัน ขนชุดว่ายน้ำไปเยอะมั้ย? โอ๊ย แน่นมากค่ะ ไปแล้วเครียดมากเลยไม่รู้จะใส่ชุดอะไร เปลี่ยนแล้วเปลี่ยนอีก แย่งซีนกันทุกคนเลย ปวดหัวมาก หลายคนเจอท่าสะพานโค้งไป ตกใจ? ปีหน้าจัดเต็มกว่านี้ค่ะ (หัวเราะ) ล้อเล่นค่ะ หลายคนอิจฉา หุ่นแซ่บ แม่ก็คือแม่? อายุเป็นเพียงตัวเลข อ้วนขึ้นแต่ก็ดีค่ะ ก็โอเคแฮปปี้กับความอ้วนของตัวเอง อ้วนขึ้นก็ดี ไม่ผอมมาก,ละครเพลิงพระนางใกล้ออนแอร์แล้วตื่นเต้นมั้ย? ก็ถ่ายไป 80-90 เปอร์เซ็นต์แล้ว ใกล้เต็มทนแล้ว อยากดูเร็วๆ ก็เหมือนคนอื่นที่อยากดู รอมาเป็นปีแล้วก็อยากดูเหมือนกันค่ะ ปิดเรื่องนี้จะรับเรื่องอื่นเลยมั้ย? ยังไม่รู้เลยค่ะ แต่ก็มีบ้างที่ติดต่อเข้ามาอยากเล่นทุกเรื่องอยู่แล้ว
อั้ม พัชราภา รับเปลี่ยนเบอร์เพราะขอโฟกัสเรื่องความรักมากขึ้น หลังจากที่ผ่านมาไม่ค่อยได้โฟกัส รับไปกินข้าว-ปล่อยปลากับ ไฮโซฟลุค วรวุฒิ ทายาทร้านเพชร ย้ำคุยกันในสถานะเพื่อน มีไปไหนมาไหนด้วยกันบ้าง 
อั้ม พัชราภา ไชยเชื้อ,นางเอกซุปตาร์,อั้ม โสด,อั้ม ชุดว่ายน้ำ,อั้ม แฟนเก่า